Man kry hartaanval in akwarium-tenkDie watertenk by die Twee Oseane-akwarium in Kaapstad Foto: Geoff Spiby via NSRI Die Nasionale Seereddingsinstituut (NSRI) is Maandag na die Twee Oseane-akwarium in Kaapstad ontbied nadat ŉ 63-jarige man van Johannesburg ŉ hartaanval in ŉ watertenk gehad het. “Reddingswemmers van die NSRI Tafelbaai is deur ER24-paramedici ontbied,” het Craig Lambinon, woordvoerder van die NSRI, in ŉ verklaring gesê. Die man was glo besig met ŉ avontuurduik in die watertenk toe hy in die moeilikheid beland het. Hy het vermoedelik ŉ hartaanval gehad. ER24-paramedici het bevestig dat die man reeds deur ŉ duiker van die akwarium uit die water gehaal is voor hulle by die toneel opgedaag het. Hy is in ŉ ernstige toestand na die hospitaal gehaas.